ગઈ કાલે સાંજના સમયે સુભાષરાય શીલજ ગામમાં અાવેલા અનન્ય ફ્લેટની બાજુની સોસાયટીમાં સફાઈ માટે ગયા હતા જ્યારે તેમનાં પત્ની તેમની બાળકી દક્ષા (ઉ.વ. ૬)ને લઈ અનન્ય ફ્લેટમાં સફાઈ માટે ગયાં હતાં. ફ્લેટના ગ્રાઉન્ડ ફ્લોરમાં દક્ષા અન્ય બાળકો સાથે રમી રહી હતી. તે દરમિયાનમાં ફ્લેટની ગટર અને પાઈપને ઢાંકવા માટે લગાવેલી જાળી અચાનક જ દક્ષાના માથે પડી હતી. બનાવ બનતાં બૂમાબૂમ થઈ હતી અને ફ્લેટના રહીશો ભેગા થઈ ગયા હતા. ગંભીર રીતે ઇજાગ્રસ્ત દક્ષાને સારવાર અર્થે સોલા સિવિલ હોસ્પિટલ ખસેડવામાં અાવી હતી. જ્યાં દક્ષાનું મોત નીપજ્યું હતું. અા અંગે બોપલ પોલીસે અકસ્માત મોત નોંધી તપાસ શરૂ કરી છે.